2011D0030 — SL — 27.07.2016 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B SKLEP KOMISIJE z dne 19. januarja 2011 o enakovrednosti sistemov javnega nadzora, zagotavljanja kakovosti, preiskav in kazni za revizorje in revizijske subjekte nekaterih tretjih držav ter o prehodnem obdobju za revizijske dejavnosti revizorjev in revizijskih subjektov nekaterih tretjih držav v Evropski uniji (notificirano pod dokumentarno številko C(2011) 117) (Besedilo velja za EGP) (2011/30/EU) (UL L 015 20.1.2011, str. 12)

spremenjena z:









▼B

SKLEP KOMISIJE

z dne 19. januarja 2011

o enakovrednosti sistemov javnega nadzora, zagotavljanja kakovosti, preiskav in kazni za revizorje in revizijske subjekte nekaterih tretjih držav ter o prehodnem obdobju za revizijske dejavnosti revizorjev in revizijskih subjektov nekaterih tretjih držav v Evropski uniji

(notificirano pod dokumentarno številko C(2011) 117)

(Besedilo velja za EGP)

(2011/30/EU)







Člen 1

Za namen člena 46(1) Direktive 2006/43/ES se sisteme javnega nadzora, zagotavljanja kakovosti, preiskav in kazni za revizorje in revizijske subjekte naslednjih tretjih držav šteje za enakovredne sistemom javnega nadzora, zagotavljanja kakovosti, preiskav in kazni za revizorje in revizijska podjetja držav članic v povezavi z revizijskimi dejavnostmi glede letnih ali konsolidiranih računovodskih izkazov za poslovna leta od 2. julija 2010 dalje:

1. Avstralija

2. Hrvaška

3. Japonska

▼M1 —————

▼B

5. Južna Koreja

6. Kanada

7. Kitajska

8. Singapur

9. Švica

10. Združene države Amerike.

▼M2

Za namen člena 46(1) Direktive 2006/43/ES se sisteme javnega nadzora, zagotavljanja kakovosti, preiskav in kazni za revizorje in revizijske subjekte naslednjih tretjih držav in ozemelj šteje za enakovredne sistemom javnega nadzora, zagotavljanja kakovosti, preiskav in kazni za revizorje in revizijska podjetja držav članic v povezavi z revizijskimi dejavnostmi glede letnih ali konsolidiranih računovodskih izkazov za poslovna leta od 1. avgusta 2012 dalje:

1. Abu Dabi

2. Brazilija

3. Mednarodni finančni center Dubaj

4. Guernsey

5. Indonezija

6. Otok Man

7. Jersey

8. Malezija

9. Tajvan

10. Tajska

▼M3

Za namene člena 46(1) Direktive 2006/43/ES sistemi javnega nadzora, zagotavljanja kakovosti, preiskav in kazni za revizorje in revizijske subjekte naslednjih tretjih držav izpolnjujejo zahteve, ki se štejejo za enakovredne zahtevam iz členov 29, 30 in 32 navedene direktive v povezavi z revizijskimi dejavnostmi glede letnih ali konsolidiranih računovodskih izkazov za poslovna leta, ki se začnejo od 1. avgusta 2016 dalje:

1. Mauritius

2. Nova Zelandija

3. Turčija

▼B

Člen 2

1. Države članice v skladu s členom 45(1) Direktive 2006/43/ES ne uporabijo člena 45 navedene direktive glede revizorjev in revizijske subjekte, ki pripravijo revizijska poročila v zvezi z letnimi ali konsolidiranimi računovodskimi izkazi družb, ki so registrirane v tretjih državah in na ozemljih iz ►M2 Priloge I ◄ k temu sklepu, za poslovna leta, ki se pričnejo v obdobju od 2. julija 2010 do 31. julija 2012, v primerih, ko zadevni revizor ali revizijski subjekt pristojnim organom države članice priskrbi:

(a) ime in naslov zadevnega revizorja ali revizijskega subjekta in informacije o njegovi pravni strukturi;

(b) opis omrežja, če mu revizor ali revizijski subjekt pripada;

(c) revizijske standarde in zahteve glede neodvisnosti, ki so se uporabljali za zadevno revizijo;

(d) opis sistema notranjega nadzora kakovosti revizijskega subjekta;

(e) navedbo, ali in kdaj je bil opravljen zadnji pregled zagotavljanja kakovosti revizorja ali revizijskega subjekta, ter potrebne informacije o rezultatu pregleda, če teh informacij ne zagotovi pristojni organ tretje države. Če potrebne informacije o rezultatu zadnjega pregleda zagotavljanja kakovosti niso javne, jih pristojni organi držav članic obravnavajo kot zaupne.

▼M3

2. Država članica ne uporabi člena 45 Direktive 2006/43/ES v zvezi z revizorji in revizijskimi subjekti, ki pripravijo revizijska poročila v zvezi z letnimi ali konsolidiranimi računovodskimi izkazi družb, ki so registrirane v tretjih državah iz Priloge II k temu sklepu in katerih prenosljivi vrednostni papirji so sprejeti za trgovanje na reguliranem trgu države članice v smislu točke 14 člena 4(1) Direktive 2004/39/ES Evropskega parlamenta in Sveta ( 1 ), za poslovna leta, ki se pričnejo v obdobju od 2. julija 2010 do 31. julija 2018, pod pogojem, da zadevni revizor ali revizijski subjekt pristojnim organom države članice zagotovi:

(a) ime in naslov zadevnega revizorja ali revizijskega subjekta in informacije o njegovi pravni strukturi;

(b) opis omrežja, če mu revizor ali revizijski subjekt pripada;

(c) revizijske standarde in zahteve glede neodvisnosti, ki so se uporabljali za zadevno revizijo;

(d) opis sistema notranjega nadzora kakovosti revizijskega subjekta;

(e) navedbo, ali in kdaj je bil opravljen zadnji pregled zagotavljanja kakovosti revizorja ali revizijskega subjekta, ter potrebne informacije o rezultatu pregleda, če teh informacij ne zagotovi pristojni organ tretje države. Če potrebne informacije o rezultatu zadnjega pregleda zagotavljanja kakovosti niso javne, jih pristojni organi držav članic obravnavajo kot zaupne.

▼M2

3. Države članice zagotovijo, da je javnost obveščena o imenih in naslovih revizorjev in revizijskih subjektov, ki pripravljajo revizijska poročila v zvezi z letnimi ali konsolidiranimi računovodskimi izkazi družb, ki so registrirane v tretjih državah iz Priloge II k temu sklepu, ter o dejstvu, da sistemi javnega nadzora, zagotavljanja kakovosti, preiskav in kazni navedenih držav in ozemelj v skladu s členom 46(2) Direktive 2006/43/ES še niso priznani za enakovredne. Pristojni organi držav članic iz člena 45 Direktive 2006/43/ES lahko za te namene registrirajo tudi revizorje in revizijske subjekte, ki opravljajo revizije letnih ali konsolidiranih računovodskih izkazov družb, ki so registrirane v tretjih državah iz Priloge II k temu sklepu.

4. Ne glede na odstavek 2 lahko države članice uporabijo svoje sisteme preiskav in kazni za revizorje in revizijske subjekte, ki opravljajo revizije letnih ali konsolidiranih računovodskih izkazov družb, ki so registrirane v tretjih državah iz Priloge II.

▼M2

5. Odstavek 2 ne posega v dogovore o sodelovanju pri pregledih zagotavljanja kakovosti med pristojnimi organi države članice in pristojnimi organi tretje države iz Priloge II pod pogojem, da takšen dogovor izpolnjuje naslednja merila:

(a) vključuje opravljanje pregledov zagotavljanja kakovosti na podlagi enakega obravnavanja;

(b) predhodno se sporoči Komisiji;

(c) ne določa vnaprej nobene odločitve Komisije na podlagi člena 47 Direktive 2006/43/ES.

▼B

Člen 3

Komisija spremlja položaj tretjih držav in ozemelj iz Priloge. Komisija zlasti spremlja, ali so pristojni upravni organi tretjih držav in ozemelj iz Priloge, ki so se Komisiji javno zavezali, da bodo vzpostavili sisteme javnega nadzora, zagotavljanja kakovosti, preiskav in kazni za revizorje in revizijski subjekti, vzpostavili take sisteme na podlagi naslednjih načel:

(a) sistemi so neodvisni od revizijske panoge;

(b) zagotavljajo ustrezen nadzor nad revizijami podjetij, ki kotirajo na borzi;

(c) njihovo delovanje je pregledno in zagotavljajo zanesljive rezultate pregledov zagotavljanja kakovosti;

(d) učinkovito so podprti s preiskavami in kaznimi.

V zvezi z Bermudi, Kajmanskimi otoki, Izraelom in Novo Zelandijo Komisija zlasti pregleda napredek, dosežen leta 2011 pri sprejemanju zakonodaje za vzpostavitev sistema javnega nadzora, zagotavljanja kakovosti, preiskav in kazni za revizorje in revizijske subjekte. Če je potrebno, Komisija ustrezno spremeni Prilogo k temu sklepu.

▼M2

Člen 4

Točka 10 prvega odstavka člena 1 preneha veljati 31. julija 2013.

▼B

Člen 5

Ta sklep je naslovljen na države članice.

▼M2









PRILOGA I

SEZNAM TRETJIH DRŽAV IN OZEMELJ

Abu Dabi

Brazilija

Mednarodni finančni center Dubaj

Guernsey

Hongkong

Indija

Indonezija

Otok Man

Izrael

Jersey

Malezija

Tajvan

Tajska

▼M3









PRILOGA II

SEZNAM TRETJIH DRŽAV

Bermudi

Brazilija

Egipt

Rusija